stanford-oval/wikipedia huggingface dataset:
Witches’ Brew

| Witches’ Brew |
| --- | --- |
Ohjaaja:   Richard Shorr  Herbert L. Strock (lisäkohtaukset) 
Käsikirjoittaja:   Richard Shorr  Syd Dutton 
Perustuu:  Fritz Leiberin romaaniin Noitavaimo (Conjure Wife, 1943)
Tuottaja:  Donna Ashbrook
Säveltäjä:  John Carl Parker
Kuvaaja:  Norman Gerard
Leikkaaja:  Herbert L. Strock
Pääosat:   Richard Benjamin  Teri Garr  Lana Turner 
Valmistustiedot
Valmistusmaa:  Yhdysvallat
Levittäjä:  United Artists
Ensi-ilta:   1980-10-3131. lokakuuta 1980 (Yhdysvallat)  
Kesto:  98 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Witches’ Brew (kulkee myös nimellä Which Witch Is Which?) on vuonna 1980 ensi-iltansa saanut Richard Shorrin ohjaama yhdysvaltalainen kauhukomediaelokuva, jonka pääosissa ovat Richard Benjamin, Teri Garr ja Lana Turner. Elokuva perustuu Fritz Leiberin vuonna 1943 julkaistuun romaaniin Noitavaimo, jonka pohjalta Shorr ja Syd Dutton laativat elokuvan käsikirjoituksen. Witches’ Brew on Leiberin romaanin kolmas filmatisointi.
Vuonna 1978 kuvattu Witches’ Brew sai ensi-iltansa Yhdysvalloissa 31. lokakuuta 1980. Elokuva jäi Lana Turnerin viimeiseksi elokuvaksi.
Juoni

Witches’ Brew kertoo professorien vaimoista, jotka harjoittavat noituutta edistääkseen aviomiestensä urapolkuja.
Näyttelijät

| 0 | 1 | 2 |
| --- | --- | --- |
|  Richard Benjamin  | … |  Joshua Lightman   |
|  Teri Garr  | … |  Margaret Lightman   |
|  Lana Turner  | … |  Vivian Cross   |
|  James Winkler  | … |  Linus Cross   |
|  Kathryn Leigh Scott  | … |  Susan Carey   |
|  Bill Sorrells  | … |  Nick Carey   |
|  Kelly Jean Peters  | … |  Linda Reynolds   |
|  Jordan Charney  | … |  Charlie Reynolds   |
|  Nathan Roth  | … |  Ben Cohn   |
|  Bonnie Gondell  | … |  Marcia Groton   |
|  Angus Scrimm  | … |  Carl Groton   |
Aiheesta muualla

Witches’ Brew katsottavissa YouTubessa (englanniksi)
Etapit 1–11 Italian ympäriajossa 2011

Tämä artikkeli sisältää Italian ympäriajon 2011 etappien 1–11 tulokset.
1. Etappi > 7. toukokuuta 2011, Venaria Reale – Torino, 19,3 km joukkueaika-ajo

Lähde: Cyclingnews
2. etappi > 8. toukokuuta 2011, Alba–Parma, 244 km

Lähde: Cyclingnews
3. etappi > 9. toukokuuta 2011, Reggio Emilia – Rapallo, 173 km

Etappia varjosti belgialaisen Wouter Weylandtin kuolema. Hän kaatui Passo del Boccon mäeltä laskettaessa noin 25 kilometriä ennen maalia. Järjestäjien mukaan hänen vasen polkimensa osui tietä reunustaneeseen seinämään, jonka jälkeen hän vieri noin 60 metriä. Hän kärsi verenhukasta ja oli tajuton, ja vaikka sai nopeasti ensiapua, ei mitään ollut tehtävissä.
Lähde: Cyclingnews
4. etappi > 10. toukokuuta 2011, Quarto dei Mille – Livorno, 216 km

Etapilla ei ajettu kilpaa, vaan kunnioitettiin edellispäivänä kuolleen Wouter Weylandtin muistoa. Jokainen joukkue ajoi vuorollaan kymmenen kilometriä pääjoukon kärjessä. Maaliviivan ylittivät ensimmäisenä Weylandtin tallin Team Leopard-Trekin pyöräilijät sekä Weylandtin hyvä ystävä, Garmin-Cervélo-joukkueen Tyler Farrar. Etapin jälkeen Leopard-Trek ilmoitti vetäytyvänsä kilpailusta.
5. etappi > 11. toukokuuta 2011, Piombino–Orvieto, 191 km

Lähde: Cyclingnews
6. etappi > 12. toukokuuta 2011, Orvieto–Fiuggi, 216 km

Lähde: Cyclingnews
7. etappi > 13. toukokuuta 2011, Maddaloni – Montevergine di Mercogliano, 110 km

Lähde: Cyclingnews
8. etappi > 14. toukokuuta 2011 Sapri–Tropea, 217 km

Lähde: Cyclingnews
9. etappi > 15. toukokuuta 2011, Messina–Etna, 169 km

Lähde: Cyclingnews
10. etappi > 17. toukokuuta 2011, Termoli–Teramo, 159 km

Lähde: Cyclingnews
11. etappi > 18. toukokuuta 2011, Tortoreto–Castelfidardo, 142 km

Lähde: Cyclingnews
Zahra Karimy

| Zahra Karimy |
| --- | --- |

Henkilötiedot
Syntynyt: 21. joulukuuta 2002 (ikä 21) Iran
Aiheesta muualla
Kotisivu
Zahra Karimy (s. 2002 Iran) on suomalainen ilmastoaktivisti ja toimittaja.
Tausta

Karimyn perhe on kotoisin Afganistanista. He pakenivat sisällissotaa Iraniin, jossa Zahra Karimy syntyi. Perhe muutti kiintiöpakolaisina Suomeen, kun Zahra Karimy oli 1-vuotias.
Karimy opiskeli Kulosaaren yhteiskoulussa lukion yhteiskunta- ja talouslinjalla.
Aktivismi

Karimy on ilmastoaktivisti ja osallistunut  Koululakko ilmaston puolesta-ilmastolakkoon vuonna 2019. Hän on korostanut ilmastonmuutoksen olevan ihmisoikeuskysymys.
Karimy on kertonut pitävänsä tärkeänä naisten, tyttöjen ja eri vähemmistöjen oikeuksia.  Hän on myös Plan Internationalin lastenhallituksen jäsen.
Ura toimittajana

Karimy kuuluu Helsingin kaupungin Nuorten Ääni -toimitukseen. Sen kautta hän on tehnyt juttuja muun muassa Helsingin Sanomiin, Ylelle ja kirjoittanut blogia Suomen Kuvalehdelle. Keväällä 2020 Karimy toimi Ylen uutistenlukijana persiankielisissä covid-19-pandemiatietoiskuissa. Syksystä 2021 alkaen Karimy on toimittanut sarjaa Afganistanin nykytilanteesta Ylen Kioski-uutispalveluun.
Hän on toiminut juontajana muun muassa Suomi-areenassa, Tubeconissa, Ilmastolakko-tapahtumassa ja Pointti-kaupunkifestivaalilla.
Aiheesta muualla

Zahra Karimy Twitterissä
Ōno (Fukui)

| Ōno (大野市) |
| --- | --- |
 Ōnon linna
 lippu:  symboli
 Ōnon sijainti Fukuin prefektuurissa
 Ōno
 Koordinaatit: 35°58′47″N, 136°29′15″E 
Valtio:  Japani
Alue:  Chūbu, Hokuriku
Prefektuuri:  Fukuin prefektuuri
Pinta-ala:  
 – Kokonaispinta-ala:  872,43 km²
Väkiluku (07/2020):  32 529
 – Väestötiheys:  37,3 as./km²
Symbolit:  
 – Puu:  Japaninpyökki
 – Kukka:  Japaninmagnolia
 – Lintu:  Idänsilkkikerttunen
 – Kala:  Kolmipiikki
 
 https://www.city.ono.fukui.jp/ 
Infobox OKVirheellinen NIMI-arvo: 
Ōno (jap. 大野市, Ōno-shi) on Japanin kaupunki Honshūn saarella Chūbun tai Hokurikun alueella Fukuin prefektuurissa. Se sijaitsee sisämaassa prefektuurin itäosassa Kuzuryūjoen yläjuoksulla. Kaupunki on rakentunut Ōnon altaalle, jota ympäröivät laajat vuoristoalueet Ryōhakuvuorilta, muiden muassa Arashimavuori. Pohjoisessa kaupunki rajautuu Ishikawan prefektuuriin, idässä ja etelässä Gifun prefektuuriin. Ōnossa on 32 529 asukasta (heinäkuussa 2020) ja sen pinta-ala on 872,43 neliökilometriä.
Ōno kehittyi vuodesta 1576 lähtien Kanamori Nagachikan rakennuttaman Ōnon linnan aluskaupunkina. Kaupunki rakennettiin ruutukaavan mukaan, ja se on pitkälti säilyttänyt vanhan rakenteensa ja tunnelmansa, minkä vuoksi sitä on kutsuttu ”Hokurikun pikku-Kiotoksi”. Kaupunkioikeudet osana Japanin nykyistä kunnallishallintoa Ōno sai vuonna 1954, kun Ōnon maaseutukaupunkiin liitettiin Shimoshōn maaseutukaupunki ja kuusi kyläkuntaa. Kaupungin alueella on lukuisia lähteitä, kuten Oshōzun lähde, joiden vettä on käytetty juomavedeksi ja teollisuuden tarpeisiin. Tärkeä perinteinen elinkeino on tekstiiliteollisuus, nykyisin etenkin keinokuitujen valmistus. Maaseutualueilla tuotetaan esimerkiksi vihanneksia ja mizuhiki-narua, Rokuroshin ylängöllä leikkokukkia. Kaupunki laajeni viimeksi vuonna 2005, kun siihen liitettiin Izumin kyläkunta.
Ōnon nähtävyyksiin kuuluvat ympäröivät luonnonalueet, kuten Kuzuryūn laakso ja Manajoen laakso. Kaupungissa toimii Hatogayu-onsenin kuuma lähde ja useita laskettelukeskuksia. Osittain uudelleen rakennettu Ōnon linna tunnetaan ilmiöstä, jossa linna vaikuttaa syys-talviaikaan jäävän kellumaan Ōnon altaan peittävien pilvien ylle (tenkū no shiro). Osa kaupungin alueesta kuuluu Hakuvuoren kansallispuistoon. Ōnoa palvelee JR Nishi-Nihonin Etsumi-hoku-linja.
Kuvia

Arashimavuori
Oshōzun lähde
Hotokegozenin vesiputous
Ōnon kantakaupunki vuoden 1977 ilmakuvassa
Echizen-Ōnon rautatieasema
Aiheesta muualla

Kuvia tai muita tiedostoja aiheesta Ōno Wikimedia Commonsissa
Kaupungin internetsivut (japaniksi)
Yli-Livo

Yli-Livo on Pudasjärven kaupungissa sijaitseva kylä, joka sijaitsee noin 35 kilometriä kaupungin keskustasta koilliseen.
Kylällä sijaitsee muun muassa ala-aste sekä kylätalo.
Aiheesta muualla

Yli-Livon kylän kotisivut (Arkistoitu – Internet Archive)
Pudasjärvi
| --- | --- |
Kylät ja alueet:  Aittojärvi: Aittojärvi  Hetekylä: Hetekylä – Keinäsperä  Hirvaskoski: Ervasti – Hirvaskoski – Kurki – Poijula  Iinattijärvi: Iinattijärvi  Jaurakkajärvi: Jaurakkajärvi   Kipinä: Kipinä – Kollaja –  Panuma – Taipaleenharju  Kurenala: Kurenalus (keskustaajama)  Pintamo: Pintamo  Pudasjärvi: Jaalanka – Jonku – Pudasjärven kirkonkylä – Ruottisenharju – Siivikko  Puhos: Puhos   Pärjänsuo: Livo – Pärjänsuo – Rytinki – Yli-Livo  Sarakylä: Kipinäsuo – Ruuhensuo – Sarajärvi  Siurua: Ala-Siurua – Siurua  Syötekylä: Syötekylä
Järviä, jokia ja muita vesistöjä:  Aittojärvi – Iijoki – Jaaskamonkoski – Jaurakaisjärvi – Jaurakkajärvi– Jongunjärvi – Mikanlampi – Ontamojärvi – Pudasjärvi – Sorvarinjärvi – Sotkajärvi
Nähtävyyksiä:  Pudasjärven kirkko – Sarakylän kappeli – Syötteen kansallispuisto
Muuta Pudasjärveen liittyvää:  Hirsikampus – Hirvisuo – Iijokiseutu – Iso-Syöte – Jyrkkäkoski – Kesäpilkin MM-kisat – Niemitalon Juustola – Pudasjärven lentokenttä – Litokaira – Olvassuo – Virkistysuimala Puikkari – Pudasjärven ufot – Syöte – Umpihankihiihdon MM-kisat
Yli-Nampajärvi

| Yli-Nampajärvi |
| --- | --- |
Maanosa:  Eurooppa
Valtiot:  Suomi
Maakunnat:  Lappi
Kunnat:  Rovaniemi
Koordinaatit:  66°45′45″N, 26°15′54″E
Vesistöalue ja valuma-alueen tietoja
Päävesistöalue:  Kemijoen vesistö (65)
Järveen tulevat joet:  Raudanjoki
Laskujoki:  Raudanjoki
Järvinumero:  65.722.1.001
Mittaustietoja
Pinnankorkeus:  136,8 m 
Rantaviiva:  27,66 km 
Pinta-ala:  5,81 km² 
Tilavuus:  0,0183 km³ 
Keskisyvyys:  3,2 m 
Suurin syvyys:  13,5 m 
Saaria:  9
:  Hangassaari
 fiYli-Nampajärvi 
Yli-Nampajärvi on matalahko, osin kulttuurimaiseman reunustama järvi Raudanjoen reitillä Rovaniemen itäosassa Lapin maakunnassa. Sen pinta-ala on 5,8 neliökilometriä. Etäisyys Rovaniemen keskustasta on 37 kilometriä koilliseen.
Maantiede

Yli-Nampajärven pituus kaakosta luoteeseen on 7,4 kilometriä. Etelärannan Kaariniemi jakaa järven eteläosan kahtia. Niemen länsipuolinen järvenosa kattaa noin neljäsosan järven pinta-alasta. Niemen itäpuolinen järvenosa kattaa noin kolmasosan järven pinta-alasta ja se on noin neljä kilometriä pitkä. Itäisen järvenosan eteläisen alueen nimi on Sorkonperä. Vain noin 26 hehtaaria Yli-Nampajärvestä on vähintään kymmenen metriä syvä. Syvimmät vyöhykkeet sijaitsevat Kaariniemen itäpuolella. Kaariniemen länsipuolinen järvenosa on matala. Myös järven pohjoinen osa on matala lukuun ottamatta järven luoteisosan kymmenmetristä syvännettä.
Yli-Nampajärven saariluku on yhdeksän. Saarista neljä on alle aarin laajuisia luotoja. Järven keskivaiheilla sijaitseva Hangassaari (noin 2 ha) on ainoa yli hehtaarin laajuinen saari. Yli-Nampajärven pohjoisosan rannat ovat suurelta osin Yli-Namman kylämaisemaa. Järven kaakkoiset rannat ovat metsä- ja suomaata. Kaariniemen Kaarivaara kohoaa noin 210 metriä merenpinnan yläpuolelle eli noin 75 metriä järven pintaa korkeammalle.
Yli-Nampajärveen laskee Raudanjoki pohjoisesta. Joen reitti jatkuu järven lounaiskulmasta etelään Ala-Nampajärveen (132,1 metriä mpy) ja edelleen etelään Vikajärveen (115,4 metriä mpy). Lisäksi Solkonperään laskee Tulkajoki idästä Tulkajärveltä (180,7 metriä mpy).
Raudanjoki virtaa Yli-Nampajärveen Linnunlammen (65.722.1.014) kautta, joka on lähes samantasoinen kuin Yli-Nampajärvi.
Yli-Nampajärven vesitilavuus on 18 297 000 kuutiometriä. Tilavuudesta noin sadasosa on yli kymmenen metrin syvyydessä.
Yli-Nampajärvi (65.722.1.001) kuuluu Yli-Nampajärven alueeseen (65.722), joka on kolmannen jakovaiheen vesistö Kemijoen vesistössä (65). Toinen jakovaihe on Nampajärvien alue (65.72) ja ensimmäinen jakovaihe on Raudanjoen valuma-alue (65.7). Yli-Nampajärvi on laajin Yli-Nampajärven alueen 14:stä vähintään hehtaarin laajuisesta vakavedestä. Toiseksi laajin on Sialmojärvi ja kolmanneksi laajin on Hangasjärvi. Kaksi Yli-Nampajärven alueen vakavettä on vailla virallista nimeä.
Zeekr

| Zeekr |
| --- | --- |


Tunnuslause:  ”Stay Zero, Stay Cool”
Perustettu:  2021
Toimiala:  autoteollisuus
Tuotteet:  henkilöautot
Emoyhtiö:  Geely
Kotisivu:  www.zeekrlife.com
Infobox OKVirheellinen NIMI-arvo: 
Zeekr on kiinalaisen Geely-konsernin automerkki, joka lanseerattiin vuonna 2021. Kaikki merkin mallit tulevat olemaan sähköautoja. Merkin ensimmäinen malli, Zeekr 001, esiteltiin Shanghain autonäyttelyssä huhtikuussa 2021. Aluksi Zeekr-merkkiä myydään ainoastaan Kiinan markkinoilla, mutta tarkoituksena on laajentua myös Euroopan ja Pohjois-Amerikan markkinoille vuosina 2022–2023.
Aiheesta muualla

Kuvia tai muita tiedostoja aiheesta Zeekr Wikimedia Commonsissa
Fox Entertainment Group

Fox Entertainment Group oli yhdysvaltalainen 21st Century Fox -mediakonserniin kuuluva viihdeyhtiö. Se omisti muun muassa 20th Century Fox- ja Fox Searchlight Pictures -elokuvayhtiöt, Fox-televisiokanavan sekä Fox News -uutiskanavan. Se lopetti toimintansa 21st Century Foxin myytyä 20th Century Foxin ja monen muun omistuksensa The Walt Disney Companylle ja perustettua jäljelle jääneille omistuksilleen uuden yhtiön Fox Corporationin.
Etapit 1–11 Ranskan ympäriajossa 2015

Ranskan ympäriajon 2015 etappien 1–11 tulokset:
1. etappi > 4. heinäkuuta 2015, Utrecht, 13,8 km, henkilökohtainen aika-ajo

Rohan Dennis saavutti Ranskan ympäriajon kaikkien aikojen nopeimman henkilökohtaisen aika-ajoetapin keskinopeuden 55,4 km/h. Aiempi ennätys oli Chris Boardmanin nimissä Ranskan ympäriajon 1994 prologista. Tony Martin sijoittui toiseksi ja Fabian Cancellara kolmanneksi.
Kilpailun suurimmista ennakkosuosikeista Vincenzo Nibali hävisi Dennisille 43 sekuntia, Chris Froome 50 sekuntia, Alberto Contador 58 sekuntia ja Nairo Quintana minuutin ja sekunnin.
2. etappi > 5. heinäkuuta 2015, Utrecht–Zeeland, 166 km

Kova tuuli ja kolarit hajottivat ajajaryhmän viimeisillä kymmenillä kilometreillä. 24 ajajan kärkiryhmä, jossa olivat mukana muun muassa Chris Froome, Tejay van Garderen, Alberto Contador ja Rigoberto Uran, saapui maaliin lähes puolitoista minuuttia ennen pääjoukkoa, johon kuuluivat esimerkiksi Jean-Christophe Péraud, Joaquim Rodríguez, Romain Bardet, Thibaut Pinot, Vincenzo Nibali, Alejandro Valverde ja Nairo Quintana.
André Greipel voitti etapin täpärästi ennen Peter Sagania. Kolmanneksi tullut Fabian Cancellara sai haltuunsa johtajan Maillot jaune -paidan.
3. etappi > 6. heinäkuuta 2015, Antwerpen–Huy, 159,5 km

Kilpailun kolmatta etappia varjosti 58 kilometriä ennen maalia sattunut kolari, jonka seurauksena William Bonnet, Tom Dumoulin ja Simon Gerrans joutuivat keskeyttämään kilpailun. Myös kilpailua johtanut Fabian Cancellara oli osallisena kolarissa, ja keskeytti kilpailun etapin jälkeen.
Joaquim Rodríguez voitti Mur de Huyn nousuun päättyneen etapin ennen Chris Froomea, Alexis Vuillermoz sijoittui kolmanneksi.
4. etappi > 7. heinäkuuta 2015, Seraing–Cambrai, 221 km

Tony Martin voitti seitsemän mukulakiviosuutta sisältäneen neljännen etapin karattuaan pääjoukosta kolme ja puoli kilometriä ennen maalia. Seuraavat 34 pyöräilijää hävisivät Martinille kolme sekuntia. Heidän joukossaan olivat kaikki Tourin ennakkosuosikit, paitsi Thibaut Pinot, joka hävisi Martinille kolme minuuttia 23 sekuntia.
5. etappi > 8. heinäkuuta 2015, Arras–Amiens, 189 km

André Greipel saavutti uransa kahdeksannen etappivoiton Ranskan ympäriajossa kukistettuaan vastatuuleen ajetussa loppukirissa Peter Saganin ja Mark Cavendishin. Kova sivutuuli oli jakanut pääjoukon kahtia, kokonaiskilpailun kärkinimet ja suurimmat ennakkosuosikit tulivat kaikki maaliin kärkiryhmässä.
6. etappi > 9. heinäkuuta 2015, Abbeville – Le Havre, 191 km

Zdeněk Štybar voitti kuudennen etapin karattuaan pääjoukosta etapin päättäneessä nousussa. Kokonaiskilpailua johtanut Tony Martin kaatui loppunousussa, mursi solisluunsa ja ilmoitti etapin jälkeen keskeyttävänsä kilpailun. Kaikki päivän kolme mäkikirikilpailua voittaneesta Daniel Teklehaimanotista tuli ensimmäinen afrikkalainen Maillot à pois -paidan haltija Ranskan ympäriajon historiassa.
7. etappi > 10. heinäkuuta 2015, Livarot–Fougères, 190 km

Mark Cavendish saavutti ensimmäisen etappivoittonsa suuressa ympäriajossa lähes kahteen vuoteen kukistettuaan loppukirissä André Greipelin ja Peter Saganin.
Kukaan ei pitänyt seitsemännellä etapilla Maillot jaune -paitaa, koska kokonaiskilpailua johtanut Tony Martin joutui keskeyttämään kuudennen etapin jälkeen, eikä johtoon siirtynyt Chris Froome halunnut kunnioituksesta Martinia kohtaan ajaa keltaisessa paidassa.
8. etappi > 11. heinäkuuta 2015, Rennes–Mûr-de-Bretagne, 179 km

Alexis Vuillermoz voitti Mûr-de-Bretagnen nousuun päättyneen etapin ennen Daniel Martinia ja Alejandro Valverdea. Vincenzo Nibali hävisi kymmenen sekuntia muille kokonaiskilpailun ennakkosuosikeille.
9. etappi > 12. heinäkuuta 2015, Vannes–Plumelec, 28 km, joukkueaika-ajo

Tejay van Garderenin BMC Racing Team voitti joukkueaika-ajon sekunnin erolla ennen Chris Froomen Team Skyta. Nairo Quintanan Movistar Team hävisi voittajalle neljä sekuntia, Alberto Contadorin Team Tinkoff-Saxo 28 sekuntia ja Vincenzo Nibalin Astana Team 35 sekuntia.
10. etappi > 14. heinäkuuta 2015, Tarbes – La Pierre-Saint-Martin, 167 km

Chris Froome voitti Ranskan kansallispäivänä ajetun kymmenennen etapin ylivoimaisen ajon jälkeen. Heti 15 kilometrin mittaisen loppunousun alkuvaiheessa pääjoukosta putosivat muun muassa mäkikirikilpailua johtanut Daniel Teklehaimanot, Thibaut Pinot ja Jean-Christophe Péraud. Kymmenen kilometriä ennen maalia putosi myös edellisvuoden voittaja Vincenzo Nibali, samoin Rigoberto Urán ja Joaquim Rodríguez. Alberto Contador putosi Froomen, Richie Porten ja Nairo Quintanan kyydistä seitsemän kilometriä ennen maalia. Pian myös Tejay van Garderen, Robert Gesink, Adam Yates, Pierre Rolland, Geraint Thomas, Tony Gallopin ja Alejandro Valverde putosivat kärjen vauhdista.
Froome lähti ratkaisevaan irtiottoon 6,4 kilometrin päässä maalista. Quintana ajoi pitkään toisena, kunnes Froomen tallitoveri Porte ohitti hänet etapin loppuhetkillä. Froome voitti Porten 59 sekunnilla ja Quintanan minuutilla ja neljällä sekunnilla. Contador hävisi Froomelle kaksi minuuttia 51 sekuntia, Nibali neljä minuuttia 25 sekuntia. Etapin ruokahuoltoalueella kaatunut ja olkapäätään loukannut Warren Barguil hävisi Froomelle kolme minuuttia 19 sekuntia.
11. etappi > 15. heinäkuuta 2015, Pau–Cauterets, 188 km

Seitsemän pyöräilijän irtiottoryhmä karkasi pääjoukolta ennen Col d’Aspinin nousua. Siihen kuuluivat Emanuel Buchmann, Arnaud Démare, Rafał Majka, Steve Morabito, Serge Pauwels, Julien Simon ja Thomas Voeckler. Pääjoukosta irtautunut Daniel Martin tavoitti nejän minuutin päähän karanneen ryhmän Col d’Aspinissa. Rafał Majka teki ratkaisevan irtioton muutama kilometri ennen päivän toiseksi viimeisen nousun, Col du Tourmalet'n huippua. Hän voitti etapin lopulta minuutin erolla Daniel Martiniin.
Alejandro Valverde tuli maaliin kaksi sekuntia ennen muita kokonaiskilpailun kärkipyöräilijöitä. Vincenzo Nibali hävisi 50 sekuntia muille ennakkosuosikeille.
3. etapin profiili.
4. etapin profiili.
5. etapin profiili.
6. etapin profiili.
7. etapin profiili.
8. etapin profiili.
9. etapin profiili
10. etapin profiili.
11. etapin profiili
Wu Zetian

| Wu Zetian 武則天 |
| --- | --- |
 
Kiinan keisarinna
Valtakausi:  16. lokakuuta 690 – 21. helmikuuta 705
Kruunajaiset:  16. lokakuuta 690
Edeltäjä:  Tang Ruizong
Seuraaja:  Tang Zhongzong

Syntynyt:  17. helmikuuta 624 Wenshui, Tang-Kiina
Kuollut:  16. joulukuuta 705 (81 vuotta) Luoyang, Tang-Kiina
Puoliso:  Tang Taizong Tang Gaozu
Lapset:  Li Hong Si Zhanghuai Zhongzong Ruizong Taiping
Suku:  Tang (avioliiton kautta)  Zhou (itsensä perustama)
Isä:  Wu Shiyue
Äiti:  Rouva Yang
Uskonto:  buddhalaisuus
Wu Zetian (perint.: 武則天; yksink.: 武则天; pinyin: Wǔ Zétiān; s. 17. helmikuuta 624 Wenshui – 16. joulukuuta 705 Luoyang) oli Kiinan historian ainoa naispuolinen keisari. Hän hallitsi 14 vuotta (690–705) Zhou-dynastian nimissä keisarinnana, mutta teknisesti aloitti miehensä sairastumisen jälkeen vuonna 660. Hän hallitsi myös leskikeisarinnana 683–690. Historioitsijat ovat arvostelleet hänen nousuaan ja valtakauttaan. Mutta mielipiteet ovat muuttuneet 1950-luvun ja uusien löytöjen jälkeen, jotka tukevat myös teoriaa siitä, että hänen valtakaudellaan oli kukoistusta ja kansainvälisyyttä. Zetianin valitseman naispuolisen avustajan hauta oli tarkoituksellisesti tuhottu, eikä ajan historioitsijoiden kirjoituksetkaan todennäköisesti ole aivan objektiivisia.
Lapsuus

Wu Zetian syntyi Lizhoussa (利州) vuonna 624. Hänen isänsä Wu Shiyue oli puutavara-alalla, perhe oli melko varakas. Wu Zetian oli vahvamielinen lapsi, eikä halunnut viettää aikaansa käsitöiden parissa muiden yläluokan tyttöjen tapaan. Zetian oli kiinnostunut kirjallisuudesta, politiikasta sekä musiikista.. Muihin tyttöihin verrattuna Zetianilla oli enemmän tietoa poliittisista asioista.
Palatsielämä

Wu Zetian pääsi Tang-palatsiin 14-vuotiaana ja hänestä tuli keisari Taizongin jalkavaimo. Jalkavaimoista hänen sanottiin olevan viidennellä sijalla, vaikka Zetian oli häikäilemättömän kaunis keisarin mielestä. Keisari Taizong kiivastui ja uhkasi murhata Zetianin, mutta ei kyennytkään nähdessään hänen kauniit kasvot.
Ennen Keisari Taizongin kuolemaa 649 alkemistien antamiin lääkkeisiin selvisi, että Wu Zetian oli suhteessa Taizongin yhdeksännen ja nuorimman pojan Gaozu kanssa. Keisari Taizongin kuoltua Zetuan lähetettiin luostariin elämään buddhalaisnunnana, muiden jalkavaimojen tapaan. Tang dynastian uusi keisari Gaozu kuitenkin kutsui Zetianin takaisin palatsiin ja otti hänet omaksi jalkavaimokseen. Parin ensimmäinen poika, Li Hong, syntyi 652.
Zetian pääsi ensimmäisen kerran valtaan, kun hän syytti Gaozun vaimoa, keisarinna Wangia, hänen tyttövauvansa murhaamisesta. Wangin motiivin katsottiin olevan se, että tämä ei ollut tuottanut miespuolista perillistä keisarille. Myöhemmin on selvinnyt, että Zetian oli itse tappanut vastasyntyneen lapsensa päästäkseen valtaan. Hän myös syytti Wangia noituudesta, joka oli tuon ajan Kiinassa vakava rikos. Wang erotettiin vallasta ja karkotettiin. Zetianista tuli Gaozun uusi vaimo..
Sijaishallitsijana ja keisarinnana

Wu Zetian keräsi paljon vaikutusvaltaa, ja keisari Gaozu hallituskauden loppuvaiheessa hän teki suurimmaksi osaksi päätökset. Hän sai mm. Gaozun nimeämään Li Hongin kruununprinssiksi. Wu käytti julmia ja häikäilemättömiä keinoja asemansa pitääkseen. Hän murhautti kylmäverisesti jopa omia lapsiaan sekä lukemattomat määrät muita alamaisiaan hallintokautensa aikana.. Zetian sai myös kansan puolelleen rakennusprojekteillaan, joihin sisältyy mm. suuri pagoda Chang'anissa (nyk. Xi'an) jossa hän hallitsi ja 17-metrinen buddha Fengxian-luolassa, jonka mallina toimi oletettavasti Wu Zetian itse. Hän nosti avoimesti buddhalaisuuden silloin hallitsevan taolaisuuden yläpuolelle, mikä kasvatti hänen suosiotaan kansan keskuudessa.
Vanhoilla päivillään Wu pyrki myös sovittamaan elämänsä aikana tekemät synnit: hän kirjoitti ne kultaisille levyille, jotka hän sitten määräsi palvelijan heittämään alas pyhältä Song-vuorelta.
Kuolema

Wu Zetian kuoli 82-vuotiaana joulukuussa 705. Hänet haudattiin keisari Gaozun viereen Qianling-hautaan, joka sijaitsee Xi’anin kaupungissa. Wu Zetianin hautamuistomerkissä ei ole muistokirjoitusta. Kertoman mukaan kirjoituksen puute johtuu Wun antamasta käskystä, jonka mukaan "saavutukseni ja virheeni ovat tulevien sukupolvien arvioitavissa".
Galleria

Piirros Wu Zetianista noin 1690-luvulta
Wu kuvattuna buddhana
Wu Zetianin hautamuistomerkki
Wun tunnustukset kultaisella levyllä.
Longmenin luolien suurin, Vairocanaa, esittävä buddha, jonka mallina toimi väitetysti Wu Zetian.